Pielikums Nr.6

Iepirkuma procedūras „Ceļu horizontālā un vertikālā apzīmēšana”,

ID Nr. RAKUS 2020/28M nolikumam

Līgums Nr. ______________ (projekts)
par ceļu horizontālo un vertikālo apzīmēšanu
	Rīgā, 


	2020. gada ___. ____________


SIA „Rīgas Austrumu klīniskā universitātes slimnīca”, vienotais reģ. Nr. 40003951628, kuru pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Aleksejs Višņakovs, turpmāk – Pasūtītājs, no vienas puses, un 

______________, reģistrācijas numurs ___________, juridiskā adrese ________________, kuru pārstāv _____________, turpmāk – Izpildītājs, no otras puses,

turpmāk tekstā sauktas kopā – Puses vai katra atsevišķi – Puse.
Pusēm ņemot vērā, ka Izpildītājs ir atzīts par uzvarētāju Pasūtītāja rīkotajā iepirkuma procedūrā “Ceļu horizontālā un vertikālā apzīmēšana”, id. Nr. RAKUS 2020/28M, (turpmāk – Iepirkums),
noslēdz šādu līgumu, turpmāk Līgums:
1. Līguma priekšmets

1.1. Pasūtītājs uzdod un Izpildītājs apņemas veikt ceļu horizontālo un vertikālo apzīmēšanu, saskaņā ar Līgumu un tajā noteiktām prasībām un atbilstoši saistošiem Latvijas Republikas normatīvajiem aktiem (turpmāk - Darbs) saskaņā ar Izpildītāja iesniegto piedāvājumu Iepirkumā, kas ir Līguma pielikums.
1.2. Līgumam tiek pievienoti šādi pielikumi:

1.2.1. Tehniskā specifikācija horizontālo apzīmējumu uzklāšanai;
1.2.2. Finanšu piedāvājums un tehniskā specifikācija ceļu horizontāliem un vertikāliem apzīmējumiem.
2. Līguma summa

2.1.  Līguma summa, kādu Izpildītājs saņem par pienācīgu Iepirkuma Tehniskajās specifikācijās iekļauto Darbu izpildi ir līdz EUR ______,__ ( ______euro un ___centi) (turpmāk – Līguma summa), bez pievienotās vērtības nodokļa (turpmāk – PVN).

2.2.  PVN nav iepirkuma priekšmets un savstarpējos norēķinos tiek piemērots atbilstoši norēķinu brīdī spēkā esošo Latvijas Republikas normatīvo aktu prasībām.
2.3. Līguma summā ietilpst visu veicamo Darbu izmaksas, Darbos izlietojamo materiālu izmaksas, visi piegādes izdevumi, kā arī jebkuri nodokļi un nodevas, transporta un citi izdevumi, kas saistīti ar materiālu piegādi un Darbu veikšanu. Pasūtītājam nav pienākuma veikt nekādus citus papildu maksājumus.

2.4.  Puses vienojas, ka 1 (vienas) vienības Darbu cena ir atbilstoša Izpildītāja Iepirkumā iesniegtajā piedāvājumā norādītajam, bet Pasūtītājam nav pienākums izmantot visu norādīto provizorisko vienību daudzumu.

2.5. Pasūtītājs negarantē izmantot pilnu apjomu saskaņā ar Līguma 2.1.punktā minēto summu, un Izpildītājs nav tiesīgs par to celt iebildumus.

2.6.  Samaksa par Darbiem tiek noteikta katrā konkrētajā gadījumā atbilstoši 2.pielikumā norādīto Darbu cenām un Pasūtītāja pieprasītajam un Izpildītāja veiktajam Darbu apjomam.
2.7. Izpildītājs uzņemas visu risku, kas saistīts ar iespējamo cenu sadārdzinājumu Darba veikšanas gaitā, un tas nekādā veidā nevar ietekmēt Līguma summu.
3. Pušu saistības
3.1.  Pasūtītājs apņemas:

3.1.1. nodrošināt Izpildītājam piekļuvi Darbu izpildei;

3.1.2. maksājumus veikt Līgumā noteiktā termiņā.

3.2.  Izpildītājs apņemas:

3.2.1. Ne vēlāk kā 5 (piecu) dienu laikā pēc kārtējo Darbu uzdevuma saņemšanas, izstrādāt un iesniegt Pasūtītāja atbildīgam pārstāvim saskaņošanai šo Darbu veikšanas kārtību un atbilstošu Darbu izpildes termiņu grafiku;

3.2.2. uzsākt Darbus ne vēlāk kā 5 (piecu) darba dienu laikā no Darbu veikšanas kārtības un Darbu grafika saskaņošanas dienas;

3.2.3. izpildot Darbus, ievērot Latvijas Republikā spēkā esošos normatīvos aktus, kas reglamentē Darbu izpildi;

3.2.4. izpildot Darbus, neradīt traucējumus Pasūtītāja darbībā;

3.2.5. izpildot Darbus, izmantot materiālus, kas atbilst Latvijas Republikas standartu un tehnisko noteikumu prasībām;

3.2.6. veikt Darbus, ievērojot Pasūtītāja darba specifiku, pacientu intereses, Pasūtītāja darba režīmu un darbinieku darba vajadzības;

3.2.7. ievērot darba drošības, aizsardzības, ugunsdrošības un apkārtējās vides aizsardzības noteikumus;

3.2.8. nodrošināt tīrību un kārtību Darbu veikšanas laikā, regulāru būvgružu izvešanu, lietojot savus konteinerus un transportu;

3.2.9. pēc Pasūtītāja pieprasījuma iesniegt pārskatu par Darbu izpildes gaitu;

3.2.10. Darbus pabeigt šajā Līgumā noteiktā termiņā;

3.2.11. ja no Izpildītāja neatkarīgu iemeslu dēļ nepieciešams mainīt Darbu apjomu vai darbu izpildes termiņu, nekavējoties ziņot Pasūtītājam;

3.2.12. nodot Pasūtītājam Darbus ar sagatavotu Darbu pieņemšanas – nodošanas aktu;
3.2.13. garantijas laikā, kā arī Līguma 4.5. punktā minētā akta saņemšanas gadījumā, 14 (četrpadsmit) dienu laikā par saviem līdzekļiem un uz sava rēķina novērst to veikto Darbu un izmantoto materiālu kvalitātes trūkumus, kuru dēļ veiktie Darbi neatbilst Līguma noteikumiem.
3.3.  Izpildītājs apliecina, ka Līguma summa ir pilnīgi pietiekama, lai izpildītu Pasūtītāja prasības un atbilst pielīgtajam Darbu apjomam.

3.4.  Izpildītājs apliecina, ka ir iepazinies ar Darbu un ir izpētījis apstākļus, kas varētu ietekmēt Darba izpildi un samaksas noteikšanu par Darba izpildi, tajā skaitā laika apstākļus, veselībai atbilstošus apstākļus, iespējas piegādāt materiālus, transporta iespējas, vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot samaksu par Darba izpildi. Tāpēc piedāvātās izmaksas un izpildes termiņus nevar ietekmēt iepriekš minētie apstākļi.

3.5.  Izpildītājs apliecina, ka tam ir nepieciešamās licences, speciālās atļaujas, apakšlīgumi un sertifikāti Līgumā noteiktā Darba veikšanai.

3.6.  Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.

4. Darbu pasūtīšanas, nodošanas un pieņemšanas kārtība

4.1.  Pasūtītāja kontaktpersona veic Darbu pasūtījumu, nosakot Darbu apjomu un izpildes vietas, un Puses vienojas par Darbu izpildes termiņu.
4.2. Pēc Darbu pabeigšanas Izpildītājs nekavējoties paziņo Pasūtītājam par paveikto Darbu gatavību nodošanai.

4.3. 3 (trīs) darba dienu laikā pēc Izpildītāja paziņojuma saņemšanas Pasūtītājs, saskaņojot laiku ar Izpildītāju, nosūta savu pārstāvi Darbu pieņemšanai. 

4.4.  Izpildītājs nodod Pasūtītājam Darbu izpildes dokumentāciju. Ja Darbi ir padarīti augstā kvalitātē atbilstoši Pasūtītāja norādēm, Līgumam un tā pielikumiem, tad Puses paraksta Darbu nodošanas-pieņemšanas aktu.

4.5.  Ja, veicot Darbu pieņemšanu, atklājas veikto Darbu un izmantoto materiālu kvalitātes trūkumi, defekti vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda aktu. Šāda veida akts tiek sastādīts arī par slēptiem trūkumiem vai bojājumiem, kurus Darbu pieņemšanas brīdī nav iespējams konstatēt, bet tie tiek konstatēti ekspluatācijas garantijas laikā saskaņā ar Līguma 9.3. punktu.

4.6.  Iestājoties Līguma 4.5. punkta nosacījumiem, Izpildītājs 14 (četrpadsmit) kalendāro dienu laikā novērš konstatētos trūkumus vai defektus par saviem līdzekļiem un uz sava rēķina. Šajā gadījumā Pasūtījuma izpildes termiņš netiek pagarināts un Aktā norādītais defektu novēršanas termiņš nav uzskatāms par Darbu izpildes termiņa pagarinājumu.

4.7.  Pēc trūkumu vai defektu novēršanas šī Līguma noteiktā kārtībā tiek veikta atkārtota Darbu pieņemšana.

4.8.  Pušu domstarpības, kas rodas Darbu un materiālu kvalitātes novērtēšanā, izšķir Pušu pieaicināti speciālisti. Izdevumus, kas saistīti ar speciālistu pieaicināšanu, sedz vainojamā Puse. 
5. Norēķinu kārtība

5.1. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar šī Līguma nosacījumiem un Pasūtītāja pieņemtajiem Darbu apjomiem. 
5.2. Norēķinus par Darbiem Pasūtītājs veic 30 (trīsdesmit) dienu laikā pēc Līguma 4.4.punktā noteiktā pieņemšanas – nodošanas akta abpusējas parakstīšanas, saskaņā ar Izpildītāja iesniegto rēķinu.
5.3.  Maksājumu Pasūtītājs veic ar pārskaitījumu uz Izpildītāja Līgumā norādīto kontu bankā.

5.4.  Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu, neatkarīgi no tā, kad šie naudas līdzekļi ir kļuvuši pieejami naudas līdzekļu saņēmējam.
6. Pušu atbildība

6.1. Ja kāda Puse nepilda vai nepienācīgi pilda savas Līgumā paredzētās saistības, tad tā atlīdzina otrai Pusei visus šādas nepienācīgas izpildes rezultātā nodarītos zaudējumus. Zaudējumu apmēri jāpierāda tai Pusei, kas tos ir cietusi.
6.2. Ja Pasūtītājs ir nokavējis Līgumā noteikto samaksas termiņu, Izpildītājam ir tiesības piedzīt līgumsodu 0,1% (nulle komats viens procents) no nesamaksātās summas par katru nokavēto dienu, bet ne vairāk kā 10% (desmit procentus) no līgumcenas.

6.3. Par Līgumā noteiktā Darbu pabeigšanas vai 3.2.1. apakšpunktā noteiktā termiņa nokavēšanu Pasūtītājam ir tiesības piedzīt līgumsodu 0,1% (nulle komats viens procents) no līgumcenas par katru nokavēto dienu, bet ne vairāk kā 10% (desmit procentus) no līgumcenas.

6.4. Ja Līguma 4.6.punktā un 9.3.punktā noteiktajā kārtībā netiek novērsti konstatētie trūkumi un nepilnības, tad Pasūtītājam ir tiesības novērst tos pašam, iesaistot trešās personas, bet maksu pieprasīt no Izpildītāja.
6.5. Izpildītājs ir atbildīgs par visiem zaudējumiem, kas radušies Izpildītājam vai Pasūtītājam un jebkurām trešajām personām darba drošības tehnikas neievērošanas gadījumā.

6.6. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu satiksmes organizēšanas Darba laikā (Pagaidu ceļa zīmēm, horizontālajiem apzīmējumiem, signālugunīm, kā arī to izvietojumam jāatbilst Latvijas Republikā spēkā esošajiem normatīvajiem aktiem).

6.7. Ja Darba izpildes laikā Izpildītāja vainas dēļ tiek nodarīti materiāli zaudējumi Pasūtītājam, tad Izpildītājs samaksā šos zaudējumus 5 (piecu) darba dienu laikā, savstarpēju norēķinu veidā, pēc Pasūtītāja rēķina saņemšanas. Strīdus gadījumā tiek pieaicināts neatkarīgs eksperts, kura pakalpojumus apmaksā vainīgā Puse.

6.8. Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darba veikšana sakarā ar Izpildītāja un/vai apakšuzņēmēju pieļautiem Līguma un normatīvo aktu pārkāpumiem.
6.9. Par zaudējumiem, ko nodarījušas trešās personas, viena Puse atbild otrai tikai tad, kad tā pati devusi iespēju šo zaudējumu nodarīt vai, kad tai bijuši līdzekļi to novērst.

6.10. Izpildītājs ir atbildīgs par darba aizsardzības, ugunsdrošības, apkārtējās vides aizsardzības, kā arī citu tiesību normatīvo aktu ievērošanu, kas regulē Darbu izpildi.

6.11. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības.

7. Nepārvarama vara

7.1. Puse tiek atbrīvota no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi tādu nepārvaramas varas (force majeure) apstākļu, kurus nevarēja ne paredzēt, ne novērst, ne ietekmēt, iestāšanās rezultātā. Nepārvaramās varas (force majeure) apstākļi ietver notikumus, kuri atrodas ārpus Pušu kontroles un atbildības (dabas katastrofas, zibens, ūdens plūdi, ugunsnelaime, zemestrīce un citas stihiskas nelaimes, kā arī karš un kaujas darbība, streiki, jauni valsts vai pašvaldību likumi vai kādi citi normatīvi akti un citi apstākļi, kas neiekļaujas Pušu iespējamās kontroles un atbildības robežās).

7.2. Pusei, kas nokļuvusi nepārvaramās varas (force majeure) apstākļos, nekavējoties rakstiski jāinformē par to otra puse un, ja iespējams, ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.

7.3. Ja minēto apstākļu dēļ līgumsaistības nav iespējams izpildīt ilgāk par sešiem mēnešiem, katrai līguma Pusei ir tiesības atteikties no turpmākas Līguma izpildes. Šajā gadījumā neviena no Līguma Pusēm nevar prasīt zaudējumu atlīdzību, kas radušies šī Līguma izbeigšanas rezultātā.
7.4. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes u.c., cenu paaugstināšanās, vispārēja inflācija valstī, valūtas kursu svārstības un citi tamlīdzīgi biznesa riski.
8. Līguma darbības termiņš un Līguma izbeigšanas nosacījumi

8.1. Līgums stājas spēkā dienā, kad to parakstījušas abas Puses un ir spēkā 36 (trīsdesmit sešus) mēnešus vai līdz Līguma summas sasniegšanai, bet ar Līgumu pielīgtās sasistības ir spēkā līdz visu to pilnīgai un pienācīgai izpildei.
8.2. Ja noteiktajā Līguma darbības laika periodā 36 (trīsdesmit sešos) mēnešos Līguma summa nav izlietota Līguma darbības laiks pagarinās līdz kopējās Līguma summas izlietojumam, bez  atsevišķas rakstveida vienošanās noslēgšanas.
8.3. Puses ir tiesīgas izbeigt Līgumu, savstarpēji vienojoties par to rakstveidā.

8.4. Pasūtītājs ir tiesīgs ar vienpusēju rakstisku paziņojumu priekšlaicīgi izbeigt Līgumu, ja Izpildītājs nepilda Līguma noteikumus (atsakās veikt Darbus, atsakās veikt Darbus par Līgumā noteiktajām cenām, Izpildītājs Darbu izpildes termiņu kavē ilgāk par 20 (divdesmit) darba dienām, vai pieļauj citu Līguma saistību pārkāpumu). Šajā gadījumā samaksa tiek veikta tikai par Izpildītāja faktiski veiktajiem Darbiem, pirms tam ieturot līgumsodu 10 % apmērā no līgumcenas.
8.5. Pasūtītājs ir tiesīgs ar vienpusēju rakstisku paziņojumu priekšlaicīgi izbeigt Līgumu, ja Pasūtītājam Darbi turpmāk nav nepieciešami.
8.6. Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

9. Garantijas

9.1. Puses garantē, ka to pārstāvjiem ir attiecīgas pilnvaras, lai slēgtu šo Līgumu un uzņemtos tajā noteiktās saistības un pienākumus.

9.2. Izpildītājs garantē šādu veikto Darbu un izmantoto materiālu kvalitāti:

9.2.1. ar krāsu uzklātajiem horizontālajiem marķējumiem 12 (divpadsmit) mēnešu laika periodā un

9.2.2. ar termoplastu vai aukstplastiku uzklātajiem horizontālajiem marķējumiem 24 (divdesmit četri) mēnešu laika periodā
pēc darbu nodošanas-pieņemšanas akta abpusējas parakstīšanas.

9.3. Garantijas laikā Izpildītājs 14 (četrpadsmit) dienu laikā par saviem līdzekļiem un uz sava rēķina novērš visus atklātos trūkumus un defektus, kas radušies Izpildītāja vainas dēļ.
9.4. Garantijas laikā konstatētiem ar trūkumiem un defektiem veiktajiem darbiem un materiāliem garantijas termiņš sākas ar dienu, kad Izpildītājs novērsis konstatētos trūkumus un defektus. 
9.5. Izpildītājs nav atbildīgs par defektiem, kas radušies Pasūtītāja vai trešo personu neuzmanīgas vai ļaunprātīgas rīcības rezultātā.
10. Citi noteikumi

10.1. Pusēm ir tiesības vienoties par Līguma grozījumiem (izņemot līgumcenas) vai papildinājumiem, tos noformējot papildu vienošanos veidā, kas pēc abpusējas parakstīšanas kļūst par neatņemamu Līguma sastāvdaļu.
10.2. Visus strīdus un domstarpības, kas radušies Līguma izpildes gaitā, Puses risina pārrunu ceļā.
10.3. Ja Puses nepanāk vienošanos pārrunu ceļā, strīdi tiek izskatīti Latvijas Republikas normatīvajos aktos noteiktā kārtībā.
10.4. Līguma noteikumi apspriežami saskaņā ar Latvijas Republikas normatīvajiem aktiem

10.5. Ja kādai no Pusēm tiek mainīts juridiskais statuss, atrašanās vieta, banku rekvizīti, amatpersonas, tad tā nekavējoties rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.

10.6. Pušu reorganizācija vai to amatpersonu maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējam.

10.7. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.
10.8. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus un Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
10.9. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.

10.10. Kontaktpersonas Līguma izpildei ar tiesībām veikt pasūtījumu un parakstīt pieņemšanas- nodošanas aktus:

10.10.1. No Pasūtītāja puses: ____________________________________ (Līguma slēgšanas laikā _____________________, tālr. +371 67______, +371 __________, e- pasts _______.__________@aslimnica.lv);

10.10.2.  No Izpildītāja puses: _______________ (Līguma slēgšanas laikā ___________________, tālr. +371 _____________, e- pasts: ___________).

10.11. Līgums sastādīts latviešu valodā uz __ (_____) lapām ar 2 pielikumiem uz ___lapas, parakstīts 2 (divos) eksemplāros.
10.12.  Līguma eksemplāri izsniegti pa vienam katrai Pusei. Abiem Līguma eksemplāriem ir vienāds juridisks spēks. Visi Līguma pielikumi ir tā neatņemamas sastāvdaļas.
10.13. Līguma neatņemama sastāvdaļa ir sekojoši pielikumi:

10.13.1. Tehniskā specifikācija horizontālo apzīmējumu uzklāšanai uz __ lapas;
10.13.2. Finanšu piedāvājums un tehniskā specifikācija ceļu horizontāliem un vertikāliem apzīmējumiem uz __ lapas.

11. Pušu rekvizīti un paraksti
	Pasūtītājs:

SIA “Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods HABALV22

Konta Nr. LV24HABA0001407045805

Tālr. +371 67042400, fakss +371 67042786, 
e- pasts: aslimnica@aslimnica.lv
	Izpildītājs:



	___________________________

Imants Paeglītis
___________________________ 
Kaspars Plūme

___________________________
Aleksejs Višņakovs
	______________________________

